CELEX: 62017TN0435
Language: fi
Date: 2017-03-30 00:00:00
Title: Asia T-435/17: Kanne 30.3.2017 – Grendene v. EUIPO – Hipanema (HIPANEMA)

28.8.2017   
            
            
               FI
            
            
               Euroopan unionin virallinen lehti
            
            
               C 283/54
            
         Kanne 30.3.2017 – Grendene v. EUIPO – Hipanema (HIPANEMA)
   (Asia T-435/17)
   (2017/C 283/83)
   Kannekirjelmän kieli: espanja
   
      Asianosaiset ja muut osapuolet
   
   
      Kantaja: Grendene, SA (Sobral, Brasilia) (edustaja: asianajaja J. L. de Castro Hermida)
   
      Vastaaja: Euroopan unionin teollisoikeuksien virasto (EUIPO)
   
      Muu osapuoli valituslautakunnassa: Hipanema (Pariisi, Ranska)
   
      Menettely EUIPO:ssa
   
   
      Riidanalaisen tavaramerkin haltija: Muu osapuoli valituslautakunnassa
   
      Riidanalainen tavaramerkki: Kuviomerkin, joka sisältää sanaosan HIPANEMA, Euroopan unionin nimeävä kansainvälinen rekisteröinti – Euroopan unionin nimeävä kansainvälinen rekisteröinti nro 1 154 586
   
      EUIPO:ssa käyty menettely: Väitemenettely
   
      Riidanalainen päätös: EUIPO:n toisen valituslautakunnan 20.1.2017 asiassa R 629/2016-2 tekemä päätös
   
      Vaatimukset
   
   Kantaja vaatii, että unionin yleinen tuomioistuin
   
               —
            
            
               kumoaa riidanalaisen päätöksen ja korvaa sen päätöksellä, jossa todetaan, että riidanalaisen tavaramerkin ja väitteentekijän aikaisempien tavaramerkkien kattamien tavaroiden välillä on sellainen yhteys, että nämä tavarat on katsottava samankaltaisiksi Euroopan unionin tavaramerkistä annetun asetuksen (EY) 207/2009 8 artiklan 1 kohdan b alakohdassa tarkoitetulla tavalla
            
         
               —
            
            
               todettuaan tavarat tällä tavoin samankaltaisiksi vertailee kyseisten merkkien sanaosia, mitä ei ole tehty väitemenettelyssä eikä hallinnollisessa menettelyssä, ja toteaa, että riidanalaiset merkit ovat lausuntatavaltaan ja merkitykseltään samanlaisia ja että ne ovat ulkoasultaan samankaltaisia, toteaa, että riidanalaisten tavaramerkkien rauhanomainen rinnakkainelo on mahdotonta, ja lopuksi hylkää hakemuksen kansainvälisen tavaramerkin nro 1 154 586 HIPANEMA suojaamisesta Euroopan unionissa luokan 14 osalta. Jos unionin yleinen tuomioistuin ei kuitenkaan katso olevansa näiltä osin toimivaltainen, sen on siirrettävä asia EUIPO:n valituslautakunnalle, jotta tämä toteaisi riidanalaisten tavaramerkkien kattamien tavaroiden samankaltaisuuden.
            
         
      Kanneperusteet
   
   
               —
            
            
               Asetuksen N:o 207/2009 8 artiklan 1 kohdan b alakohtaa on rikottu.